представянето на доклада, да подаде писмено искане до арбитражния комитет за преразглеждане на конкретни аспекти от междинния доклад.
 3. При неотложни случаи, включително тези, които са свързани с бързо развалящи се или сезонни стоки, арбитражният комитет полага максимални усилия, за да представи своя междинен доклад, като всяка от страните може да подаде писмено искане до арбитражния комитет за преразглеждане на конкретни аспекти от междинния доклад в срокове, които са наполовина по-кратки от сроковете по параграфи 1 и 2 от настоящия член.
 4. При спор, свързан с глава 11 (Свързана с търговията енергетика) от дял IV от настоящото споразумение, който една от страните счита за неотложен поради цялостно или частично прекъсване на транспорта между Украйна и ЕС като страна на природен газ, нефт или електроенергия или опасност от такова прекъсване, междинният доклад се представя след 20 дни, като всяко искане по силата на параграф 2 от настоящото споразумение се прави в срок от пет дни от представянето на доклада в писмен вид. Арбитражният комитет може също така да реши да не представя междинен доклад.
 5. След като разгледа всички писмени коментари на страните, свързани с междинния доклад, арбитражният комитет може да измени своя доклад и да проведе допълнителни проучвания, ако счита това за целесъобразно. Окончателното решение на арбитражния комитет съдържа обсъждане на доводите, представени на етапа на междинното разглеждане.
 Член 309
 Помирителна процедура при неотложни спорове по енергийни въпроси
 1. При спор, свързан с глава 11 (Свързана с търговията енергетика) от дял IV от настоящото споразумение, който една от страните счита за неотложен поради цялостно или частично прекъсване на транспорта между Украйна и ЕС като страна на природен газ, нефт или електроенергия или опасност от такова прекъсване, всяка страна може да поиска председателят на арбитражния комитет да поеме функцията на помирител във връзка с всички въпроси по спора.
 2. Помирителят се стреми към постигането на съгласувано решение на спора или се стреми да постигне споразумение по процедура за решаването му. Ако в срок от 15 дни от назначаването си помирителят не е успял да постигне такова споразумение, помирителят препоръчва решение на спора или процедура за неговото решаване и постановява решение относно реда и условията, които трябва да се спазват, посочвайки начална дата за това, докато не бъде решен спорът.
 3. Страните и субектите под техния контрол или юрисдикция се съобразяват с препоръките относно реда и условията, направени по параграф 2 от настоящия член в продължение на три месеца, считано от датата на постановяване на решението на помирителя, или до решаването на спора, в зависимост от това кое настъпи по-рано.
 4. Помирителят спазва кодекса за поведение на арбитрите.
 Член 310
 Решение на арбитражния комитет
 1. Арбитражният комитет обявява своето решение на страните и на Комитета по търговия в срок от 120 дни от датата на сформиране на арбитражния комитет. Когато се счита, че този срок не може да бъде спазен, председателят на арбитражния комитет уведомява писмено страните и Комитета по търговия, като посочва причините за закъснението и датата, на която комитетът предвижда да приключи своята работа. При никакви обстоятелства решението не се